Ne nachomp tamm ebet ober gant ar galleg. Ur sotoni diboell-meurbet e vefe  evit un Emsav a zo e gefridi dihuniñ ar vrasañ lodenn ar gwellañ eus ar bobl.  Ur menoz splann eus plas ar yezhoù hon eus avat. Ret eo ober gant ar galleg,  evit ar vruderezh hag evit displegañ dan dud hor menozioù hepken avat. Ober a reomp gant ar brezhoneg hepken e frammoù uhelañ ha diviz ar strollad avat.  Un Emsav nevez-flamm omp, ha ret eo deomp en em aozañ choazh, hag hor retvezh kentañ eo  sevel ur framm, un ahel brezhonek, ha goude hepken e vo degemeret gant un doare digoroch gallegerien. Evit ar choulz, koulskoude, en ur zegemer diouzhtu gallegerien hep rañvelloù, e vefemp moarvat beuzet buan a-walch ganto. Setu perak ez eo gwelloch ganeomp gortoz un tamm a-raok ober gant ar galleg.